Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Melléklet a 96/2005. (XII. 25.) OGY határozathoz
Paragraph Index: 3075

14. A dinamikus és interaktív IT tartalom- és szolgáltatásfejlesztése Az elektronikus tartalmak és szolgáltatások fejlesztése és számuk növelése a gazdasági, üzleti és közigazgatási, közszférában dinamikus és interaktív környezetet teremt a társadalom és a gazdaság számára. Az IT dinamizálja a gazdaság és a társadalom egészét Az elektronikus tartalmak a versenyképesség, a növekedés, a társadalmi bevonás és a hatékony államiság fontos eszközei. Az IT tartalom- és szolgáltatásfejlesztése hozzájárul az állampolgárok életminõségének javításához, az „aktív állampolgársági” attitûd kialakításához és a demokrácia kiteljesedéséhez. A „bármilyen tartalom, bármikor, bárhol, bármilyen platformon” szemléletet, vagyis a fejlett IT-alapú folyamatintegrációt lehetõvé kell tenni a lakosság, az üzleti-kutatói szféra és az állam számára is. Növelni kell a tartalmak és szolgáltatások által kínált lehetõségek ismertségét a társadalomban és a kis-közepes méretû vállalatok körében. Az IKT-alapú tartalmak szakágazati specifikumainak alkalmazását – a nemzetközi gyakorlatot figyelembe véve – ösztönözni kell a különféle gazdasági és közigazgatási ágakban (pl. ekörnyezetvédelem, e-közlekedés). A vállalkozások és a lakosság számára egyaránt fontos a közcélú információkhoz való hozzáférés, az elektronikus állam–vállalat és állam–állampolgár tranzakciók lebonyolításának, az elektronikus ügyintézésnek a fejlesztése és a bonyolultabb elektronikus ügytípusok elérhetõvé tétele. Az elektronikus közszolgáltatások számát növelni, minõségüket javítani kell az elektronikus információszabadság, a közigazgatás ügyfélorientált, hatékony mûködése jegyében. Az elektronikus szolgáltatások számát növelni, minõségüket javítani kell Az üzleti szférában a szükséges mértékig és a legmegfelelõbb eszközökkel elõ kell segíteni az üzleti tartalmak és szolgáltatások elterjedését. Fõleg a kkv-k esetében fontos az állami beavatkozás, mert az õ körükben a piac nem minden igényt szolgál ki. A piaci versenyben való helytálláshoz az elektronikus piaci információkat elérhetõvé kell tenni a kkv-k körében. A kisvállalatok számára az egyetlen versenyképes stratégia, a kkv-hálózatosodás elõsegítése érdekében nemzetközi piactereket kell teremteni, vagy lehetõvé kell tenni az azokhoz való csatlakozást. A fejlett elektronikus szolgáltatásokkal a vállalatok külsõ és belsõ folyamatainak integrációját kell elõsegíteni. Rendkívül fontos a vállalati és kutatói K+F IKT-alapú hálózatának megteremtése, a tudás áramlásának biztosítása, IKT-bázisú tudásközpontok és kutatói együttmûködések létrehozása és az innovációs alkalmazókkal való IKT-integráció. Az üzleti életben fõleg a kkv-k informatizálódását kell támogatni Az értékmegõrzés mellett a lakosság számára új lehetõségeket tár fel az elektronikus kulturális környezet megteremtése, az elektronikus kulturális javak létrehozása, amely az információs társadalom kultúrájának kiépítéséhez, tudatosításához is hozzájárul a társadalomban. Törekedni kell a területi és társadalmi különbségek csökkentésére az e-gazdaság fejlesztésével, a távmunka ösztönzésével, az e-oktatás (e-learning) által teremtett lehetõségek kihasználásával. Az információkhoz, tartalmakhoz való hozzáférés megteremtésével és az IKT által teremtett interaktivitás lehetõségeire építve a földrajzi, területi kötöttségektõl független virtuális kapcsolatrendszerek jönnek létre, beleértve az állam és állampolgárai közötti kapcsolatokat is (e-demokrácia). Az IKT által teremtett lehetõségeket ki kell használni az egészségügyben az elektronikus egészségügyi szolgáltatások segítségével és az info-kommunikációs technológiákra építõ egészségügyi rendszer megteremtésével. Az emberek elõtt új mûvelõdési, tanulási lehetõségek nyílnak, és új módon vehetnek igénybe szolgáltatásokat

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes